Идват ли именити съперници на Клоп? | sportcafe.bg
Идват ли именити съперници на Клоп?
12.10.2015, 08:33 (обновена 14.10.2015, 10:46)
Ще даде ли Юрген Клоп началото на нова инвазия на известни мениджъри във Висшата лига?
Хосеп Гуардиола, Байерн
Гуардиола е сочен за фаворит за мениджър на Манчестър Сити от следващия сезон, а феновете и медиите с нетърпение чакат идването му в Англия, особено като се има предвид, че той вече отказа веднъж на сър Алекс Фъргюсън и Юнайтед.
Диего Симеоне, Атлетико Мадрид
Симеоне е смятан за един от претендентите за поста на Жозе Моуриньо в Челси. В сравнение с португалеца той вече е доказал, че може да се справя с по-ограничен бюджет и да побеждава по-големи отбори.
Франк де Бур, Аякс
Де Бур постигна много успехи с Аякс в Холандия и на няколко пъти името му беше спрягано за клубове като Тотнъм и Нюкасъл. Предполага се обаче, че целта му е по-амбициозна – един ден да наследи Арсен Венгер в Арсенал.
Реал освободи Карло през лятото и той си взе почивка. Беше сред тези, които можеха да наследят Роджърс, но се разбра, че е отказал. Близкото бъдеще може да го отведе в Арсенал или Манчестър Юнайтед или дори в Челси, където италианецът има неуредени сметки с Роман Абрамович.
Конте се представи успешно в Ювентус, а сега води Италия, но никога не е крил амбициите си да се върне в голям клуб. От обкръжението му твърдят, че иска да се пробва в Англия, стига да си намери достатъчно силен отбор.
Идването на Юрген Клоп на мястото на Брендън Роджърс начело на Ливърпул е още един удар срещу сякаш неизкоренимите британски мениджъри, които може и да нямат кой знае какви резултати, но за част от тях винаги ще има място във Висшата лига.
Дали това време вече не отминава? Начело на най-силните клубове във Висшата лига са чужденци: Жозе Моуриньо води Челси, Луис ван Гаал - Манчестър Юнайтед, Мануел Пелегрини - Манчестър Сити, а както знаем, Арсен Венгер ще си тръгне от Арсенал, когато реши сам, не по-рано.
Освен това, клубове средна ръка - като Саутхемптън например, също демонстрираха повече смелост и се насочиха към Роналд Куман. И тези примери ще стават все повече.
Логиката е лесна за проследяване. Качествените мениджъри в Европа са малко, а клубовете, които разполагат с достатъчно бюджет и амбиции, че да реализират идеите им винаги ще са недостатъчно. В същото време Висшата лига изживява поредния си период на разцвет и дори средняците могат да си позволят да се борят на трансферния пазар срещу някои от най-известните клубове в континенталния футбол, просто защото могат да си го позволят.
Това важи за футболистите, но в пълна сила се отнася и за мениджърите. Може би в близко бъдеще ще видим още световноизвестни мениджъри във Висшата лига, но пуританите в английския футбол все още няма за какво да се притесняват, звездите в тази селекция се целят в мениджърските позиции в челото на класирането, а не в отборите, които ще се борят да не изпаднат.
И така, кои от най-големите звезди сред треньорите в Европа може да последват в близко бъдеще Юрген Клоп в Англия?
Oще: англия антонио конте висша лига диего симеоне карло анчелоти ливърпул мениджъри франк де бур хосеп гуардиола юрген клоп